14/12/2010 | Administración LocalMunicipal
Arteixo
Persoal
Convocatoria e bases reguladoras do proceso de selección dunha praza de funcionario administrativo de Administración Xeral, para a cobertura en propiedade

É obxecto das presentes Bases a aprobación da Convocatoria e regulación das Bases do proceso selectivo para a cobertura en propiedade, de unha praza de FUNCIONARIO DE CARREIRA, do posto de ADMINISTRATIVO DE ADMINISTRACIÓN XERAL, GRUPO C1, polo procedemento de OPOSICIÓN LIBRE, pendente de convocatoria da OEP de 2010 e dotada coas retribucións correspondentes no Orzamento municipal en vixencia, así como elaboración de LISTAXE DE SUBSTITUCIÓNS de persoal administrativo e auxiliar, tanto laboral coma funcionario do Concello de Arteixo Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58 da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, dacordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubilación forzosa ( modificación introducida polo art.56.1. c) da lei 7/2007. c. Estar en posesión do título de Bacharelato, F. P grao medio ou titulación equivalente, (correspondente ao nivel de titulación do grupo C1 e segundo Catálogo de postos de traballo en vixencia) d. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada ( ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e espeficando tales adaptacións. e. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada ( ou na declaración da Instancia adxunta as presentes Bases) a. As instancias solicitando tomar parte no proceso selectivo dirixiranse á Sra. Alcaldesa-Presidenta do Concello de Arteixo, presentándose no REXISTRO XERAL do mesmo (ou en calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común dentro do prazo sinalado) no prazo de 20 días naturais, contados a partir do seguinte ao da publicación de anuncio de convocatoria no BOE toda vez se teña publicado anuncio de convocatoria no DOGA e as Bases de convocatoria no BOP de A Coruña e no taboleiro de edictos da Corporación, así como comprementariamente na webb. Municipal. b. A instancia irá inexcusáblemente acompañada da seguinte DOCUMENTACIÓN: - Fotocopia cotexada do DNI (no seu defecto, fotocopia cotexada resgardo do DNI, pasaporte ou carné de conducir). - Fotocopia cotexada da titulación requerida para o acceso ao posto - Declaración xurada específica dos requisitos contemplados na Base 2º d) e ) ou, no seu caso, declaración contida no Modelo de Instancia adxunto ás presentes Bases. - Certificado CELGA IV ou equivalente, para os supostos de exención da realización do exercicio 4º ( proba de galego) - Carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas de seguido, cos datos persoais do/a aspirante e praza á que opta ( Nº conta para abono bancario: Caixa Galicia 2091/0014/D C 95/3110000096; Banesto: 0030/6142/DC 12/0375101273; La Caixa: 2100/5097/DC 24/0200006255). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración ( a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. c. Os dereitos de exameserán os establecidos pola ordenanza fiscal no momento de presentación de instancias, correspondendo consecuentemente as tasas 2010 mailo incremento do IPC internual que é determinado en xaneiro 2011 ( 19´61 €+ IPC ), e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluidos na Listaxe definitiva. d. Expirado o prazo de presentación de instancias a Alcaldía-Presidencia dictará Resolución pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación. No caso de non existires aspirantes excluidos, poderase elevar a definitiva a listaxe provisional na mesma resolución, dando inicio ao proceso selectivo.4.1.- Publicarase no BOP de A Coruna e no taboleiro de Edictos da Casa do Concello a relación definitiva de aspirantes admitidos e excluídos, a composición final e nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade, na mesma resolución determinarase o día e hora de comezo do proceso selectivo, determinando a data de constitución do Tribunal, e o primeiro dos exercicios da Oposición. Comezado o proceso selectivo a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello ( e sempre que sexa posibel, con carácter non preceptivo e complementario na webb. Municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc serán publicadas na webb. municipal, toda vez sexa realizada a publicación no taboleiro de Edictos e demais publicacións preceptivas, si é o caso. Asemade, tamén aparecerán na webb. municipal e no taboleiro, sempre que sexa posibel, as calificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na webb. municipal non terán validez a efectos de cómputo de prazos e, asemade, a información de carácter persoal contida nas mesmas será posibel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na presente Convocatoria e Bases reguladoras. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información relativaaos prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibels interpretacións, dúbidas e/ou cuestións incidentais únicamente poderán ser atendidas polo Dpto. De persoal e RR. HH (telefónicamente ou por escrito) que, as trasladará ao Tribunal de selección, de se-lo caso. Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O chamamento será efectuado polo/a Secretario/a actuante do Tribunal, debendo os aspirantes identificarse nese momento unicamente ante este membro do órgano cualificador con DNI ou documentación identificativa análoga. O Tribunal poderá requirir aos aspirantes, en calquera momento da práctica de calquera exercicio ou proba e sempre de forma motivada, que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Asemade e pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes poderán ser chamados, en chamamento único, polo Secretaria/o actuante do Tribunal, de forma individualizada para realización de lectura pública ou similares, debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.5.- O prazo mínimo entre un exercicio e o seguinte da fase de oposición, será de 72 horas hábiles, agás naqueles casos que o Tribunal, co consenso de tódolos aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.6.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 21 de xaneiro de 2008, da Secretaría Xeral de Admón Pública (BOE 4 de febreiro 2008), isto é, comezarase por aqueles aspirantes que o primeiro apelido comece pola letra “x”. No suposto de que non exista aspirante ningún co primeiro apelido que comece pola letra “x” pasarase á letra “y” e así sucesivamente.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándoo no mesmo día á autoridade que convocou o proceso selectivo. O procedemento de selección, constará dos seguintes 1º EXERCICIO: EXAME TIPO TEST TEMARIO XERAL: carácter eliminatorio e obrigatorio, exame tipo test de carácter teórico referido ao temario anexo á convocatoria (anexo I: Temario) Este exercicio consistirá na realización por escrito e nun tempo máximo de 60 minutos dun exame con 50 preguntas tipo test con respostas alternativas, elaborado polo Tribunal e correspondentes aos temas anexos á presente Convocatoria. A cualificación máxima deste exercicio é de 40 puntos, sendo necesario acadar 20 puntos para o superar, co seguinte procedemento de avaliación: Cada resposta correcta puntuarase con 0´80 puntos, cada resposta errada descontará 0´20 puntos e cada resposta en branco descontará 0´10 puntos.2ºEXERCICIO: EXAME PRÁCTICO: carácter eliminatorio e obrigatorio, desenvolvemento suposto práctico. Este exercicio consistirá na realización por escrito e nun tempo máximo de 60 minutos, dun suposto práctico relacionado cun suposto /situación hipotética de índole teorico- práctica, referido ao contido do temario anexo e relacionado coas funcións do posto de traballo, nivel administrativo, determinado polo Tribunal avaliador. Ase mesmo, o tribunal queda competencialmente capacitado para determinar tempos de realización inferiores ao máximo establecido, sempre con carácter previo ao inicio do exercicio. A cualificación máxima deste exercicio é de 40 puntos, sendo necesario acadar 20 puntos para o superar. Como criterio de valoración, ademais dos coñecementos expostos, o Tribunal considerará a orde nas ideas/conceptos, claridade expositiva e capacidade analítica e prágmatica dos aspirantes na resolución do problema/situación plantexado. O Tribunal poderá determinar a lectura do exercicio por parte dos aspirantes, debendo ceñirse, na lectura, ao estrictamente realizado na exposición escrita 3º EXERCICIO: PROBA INFORMÁTICA. Carácter non eliminatorioe non obrigatorio. Este exercicio consisitirá nunha proba práctica en soporte informático, de duración non superior a 60 minutos, sendo a cualificación máxima deste exercicio de 20 puntos. Esta proba estará relacionada cos programas informáticos de Microsoft officce ( Word, Access, Excel), manexo de internet, correo electrónico. 4º EXERCICIO, PROBA DE GALEGO: carácter obrigatorio e eliminatorio, proba de idioma galego. En cumprimento do art.35 do Decreto lexislativo 1/2008 de 13 de marzo do Texto refundido da lei de Función Pública de Galicia realizarase, con carácter obrigatorio e eliminatorio, este exercicioque cualificarase como Apto / Non apto. A proba de coñecemento de lingua galega consistirá na traducción escrita ( sen apoiatura documental, diccionario.) de castelan ao galego normativo, dun texto facilitado polo Tribunal. Este exercicio terá unha duración máxima de 30 minutos e quedarán exentos de realización da mesma aqueles aspirantes que acrediten estar en posesión do nivel CELGA IV, Nivel de Perfeccionamento en lingua galega ou equivalente. a. O tribunal nomearase de conformidade co artigo 55.2. c) e d) e art.60 da lei 7/2007 do Novo Estatuto do empregado público, en concordancia co art.34 do Decreto lexislativo 1/2008 do texto refundido da lei de Función pública da Galicia. Asemade na súa composición, eminentemente técnica, observarase o principio de especialidade/idoneidade, así como o de paridade, de conformidade ao establecido no art.36 da lei 7/2004 de 16 de xullo, Lei de Igualdade do Home e da Muller. Este órgano avaliador estará composto do seguinte xeito: A * Presidente: Titular: Un funcionario de carreira, Técnico superior ou de xestión (grupo A1- A2), preferentemente de Administración local (titular e suplente). B * Secretario que actuará con voz e voto: Un funcionario de carreira, Técnico superior ou de xestión ( grupo A1-A2), preferentemente de Administración local (titular e suplente). C * Vogais: - Dous vogais, preferentemente persoal de Admón pública, de nivel profesional relacionada co posto convocado, categoría Administrativo, grupo C1 ( 2 titulares e 2 suplentes) - Un vocal titular e suplente, designado pola Alcaldía a proposta da Xunta de persoal, solicitando se respecte o principìo de paridade, así como de idoneidade e especialidade técnica. Este vogal ( titular e suplente) proposto pola representación sindical, quen actuará sempre en nome e representación propia, será asumido ( salvo motivación en contrario) pola Alcaldía-Presidencia a través da resolución de designación nominal dos membros actuantes ( titulares e suplentes) que se fará pública no BOP xunto coa listaxe defintiva de aspirantes admitidos e excluidos b. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a presta-la súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. d. Os vogais do Tribunal, titulares e suplentes, que actúen nestas probas terán a titulación correspondente, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia.7.1.- A cualificación acadada por cada aspirante en cada exercicio publicarase no taboleiro de Edictos do Concello, constando unicamente a calificación numérica dos aspirantes que superen o exercicio correspondente, así como o chamamento para realización do seguinte exercicio. Os aspirantes que non superen o correspondente exercicio figurarán únicamente como NON APTOS. As cualificacións, comprementariamente, serán publicadas na webb. municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s, polo que unicamente se considerará que aproba o proceso selectivo para ciobertura en propiedade un/ha único aspirante. Rematada a cualificación dos aspirantes, esta determinará a proposta do Tribunal cualificador, elevando á Sra. Alcaldesa-Presidenta a correspondente proposta de nomeamento como funcionario/a de carreira do posto de Administrativo a favor do/a aspirante que, superando tódolos exercicios de carácter eliminatorio da oposición, acade a primeira maior puntuación global. Sen perxuizo do anterior, os restantes aspirantes, ordeados por orde de prelación segundo a cualificación total da oposición ( e sendo necesario que superen os exercicios eliminatorios ) conformarán a Listaxe de substitucións. O funcionamento da LISTAXE rexirase polas seguintes normas: según se produzan vacantes temporais ( por baixas IT, vacantes temporais por acumulación de tarefas, maternidades, excedencias e outras similares ) no Corpo auxiliar e administrativo, iranse ofertando aos aspirantes segundo a orde de prelación, con independencia de que se trate de substitución de auxiliares ou de administrativos, laborais ou funcionarios, así como con independencia da duración estimada da vacante. Rematada a substitución o/a aspirante voltará á listaxe na mesma posición na prelación. O rexeitamento de oferta nunha primeira ocasión non orixinará perda algunha de posición na listaxe, nunha segunda ocasión suporá pasar ao remate da listaxe, perdendo a posición na lista e nunha terceira ocasión suporá a expulsión da listaxe.7.3 - De non superar as probas establecidas aspirante algún, o Tribunal poderá declarar deserta a praza convocada.7.4.- O/a aspirante proposto/a para toma de posesión en propiedade do posto de ADMINISTRATIVO DE ADMÓN XERAL deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario de carreira. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, e Decreto Lei 1/2008 do Texto refundido da Función pública de Galiza. O/a aspirante, dende o seu nomeamento, quedará obrigado a utilizar os medios que para o exercicio das súas funcións poña á súa disposición o Concello.1.- A Constitución Española de 1978. Dereitos e deberes fundamentais dos cidadáns 2.- A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.3.- O Poder xudicial. Consello xeral do poder xudicial 4.- O Goberno e a Administración. Goberno e Cortes xerais. Designación, duración e responsabilidade do Goberno 5.-A organización territorial do Estado. As comunidades autónomas, sistema de distribución competencial.6.- O Estatuto de Autonomía de Galiza. As institucions da CC. AA.: O Parlamento. O Consello da Xunta. O Presidente. O Valedor do Pobo. O Tribunal de Contas.7.- O acto administrativo: Concepto, clases e elementos. Nulidade e anulidade.8.- A revisión de actos administrativos. A revogación de actos. A rectificación de erros materiais ou de feito.9.-A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora e retroactividade da eficacia.10.- Os recursos administrativos: principios xerais. Actos susceptibles de recursos administrativos.11.- Clases de recursos: tramitación, prazos e efectos do silencio.12.- Procedimentos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civis e laborais.13.- Procedemento administrativo (I): natureza e fins. Regulamentación legal. Principios xerais de procedimento administrativo.14.- Os interesados no procedimento administrativo. Dereitos dos cidadáns, en particular, acceso ós rexistros e arquivos.15.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.16.- Natureza, extensión e límites da xurisdicción contenciosoadministrativa. Órganos e competencias na orde xurisdiccional contenciosoadministrativa.17. O rexime local. Evolucion. A Carta Europea da autonomía local. A autonomía local: significado, contido e limites.18.- Fontes do ordenamento xurídico local: Lexislación e normativa estatal relativa ao eido local. Lexislación autonómica e relación coa lexislación estatal. A incidencia da lexislación sectorial no rexime local 19.- Entidades que integran a administración local. Marco competencial 20.- As formas de actividade administrativa. A actividade de policía: a autorización administrativa. O fomento e os seus medios. Análisis especial das subvencións.21.- O Concello. Competencias municipais. Organización municipal, órganos necesarios e complementarios.22.- A constitución do Concello. Vixencia e finalización do mandato corporativo.23.-O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.24.- Xuntas de Goberno. Comisións informativas e outros órganos colexiados na Administración Local.25.- Normativa de aplicación ás eleccións locais. Causas de inelixibilidade e incompatibilidade eleccion dos concelleiros e do alcalde, eleccion dos diputados e presidente provincial.26.- As relacións interadministrativas. Principios, colaboración cooperación e coordinación a sustitución e disolución de corporacións locais. Impugnación de actos e acordos locais e exercicio de accions 27.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos.28.- A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos.29.- Limites e control da potestade regulamentaria. A publicación das normas locais. Os bandos 30.- Servizos públicos locais. Concepto e forma de xestión.31.-Xestión indirecta dos servicios: concepto, modalidades e réxime.32.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 33.-Ordenanzas fiscais. Recursos de facendas locais.34.- Lei de Contratos da Administración pública 35.- Economía de Arteixo. Sectores económicos. Actividade comercial e industrial. Historia de Arteixo. Patrimonio cultural e histórico. Arquitectura relixiosa, popular e civil.36.-Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias.37.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades.38.- Prevención de riscos laborais: marco legal e desenvolvemento normativo da prevencion de riscos.39.- A lei orgánica 3/2007 de 22 de marzo para a igualdade efectiva de homes e mulleres. Lei 39/1999 de Conciliación familiar e laboral.40.- Lei 2/2007 do 28 de marzo do traballo en igualdade das mulleres de Galicia. O Plan de igualde do Concello de Arteixo ( disponible na webb. Municipal ) D/Dona. con DNI núm.:. con enderezo. C. P. Localidade. e telefono de contacto. Que tendo coñecemento da Convocatoria do proceso selectivo de: (MARCAR CUNHA X) ADMINISTRATIVO PERSOAL FUNCIONARIO DE CARREIRA e declarando explícitamente coñecer e aceptar as Bases reguladoras da Convocatoria para a cobertura desta praza, así como para a LISTAXE DE SUBSTITUCIÓNS de persoal auxiliar e administrativo ( C2-C1) tanto de p. Laboral coma funcionario, cumprindo os requisitos de acceso da Base 2ª (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Aportase a tal efecto a seguinte documentación: (marcar cunha X )  DNI copia cotexada  Titulación de acceso ( orixinal ou copia cotexada)  Taxas dereito exame ( ou documentación acreditativa exención de tasas)  Certificado CELGA IV ou Perfeccionamento ou equivalente, no caso de estar exento da realización do 4º exercicio, proba de galego ( orixinal ou copia cotexada) SOLICITA: sexa admitida ista Instancia para participar no proceso selectivo referido. Data, DNI e Sinatura do/a aspirante: Á SRA. ALCALDESA – PRESIDENTA do CONCELLO DE ARTEIXO Arteixo, a 9 de decembro de 2010. A ALCALDESA-PRESIDENTA Por delegación, Decreto nº 1525/07 Asdo: Rosario Figueiras Icasuriaga